cyanic-selkie/wikianc huggingface dataset:
கேரள உள்ளாட்சி அமைப்பு சட்டம்
அமைப்பு
இந்திய அரசியல் அமைப்பு பாகம் IX-ல் உள்ளாட்சி என்ற இயலில் உறுப்பு 243B ஊரக-அவையை குறிப்பிடுகிறது. ஒவ்வொரு உள்ளாட்சியிலும் ஊர பகுதியில் வாக்காளர் பட்டியலில் நிலவில் பெயர் உட்படுத்தபட்ட எல்லா வாக்காளர்களும் உடுபடும் வேதியாகும் ஊரக-அவை.
உறுப்பு 243A-ன் படி மாநில சட்டமன்ற சட்டம் வாயிலாக கொடுக்கப்பட்டுள்ள அதிகாரங்கள் செயல்பாடுகள் நடப்பிலாக்க ஊரக-அவைகளுக்கு முடியும்.
கேரள உள்ளாட்சி சட்டம் இயல் 11 பிரிவு 3(1)-ன் படி ஊராட்சியின் ஒவ்வொரு தொகுதியும் அரசியல் அமைப்பின் 243G-ல் குறிப்பிட்டுள்ள ஊரகம் எனும் நிலைக்கு ஆளுநர் திட்டபடுத்தி வெளியிடும் பகுதியில் ஒவ்வொரு ஊரக-அவை நிலவில் வரும்.
ஓர் ஊரக-அவை உட்படும் தொகுதின் ஊராட்சிமன்ற உறுப்பினர் அந்த ஊரக-அவையின் நடத்திப்பாளர் ஆவார். நடத்திப்பாளரால் தன் கடமையை உடல் ரீதியாக அல்லது வேறு காரணத்தால் செயலாற்ற முடியாது வரும் பொது அருகில் உள்ள தொகுதிக்கான உறுப்பினரை குறிப்பட் ஊரக-அவையின் நடத்திப்பாளராக அமர்த ஊராட்சி தலைவர் கடமைப்பட்டுள்ளார்.
ஊராட்சி பரிந்துரைக்கும் அலுவலர் ஊரக-அவையின் இணைப்பாளராக செயல்படுவார். ஊரக-அவையின் கூட்டங்கள் கூட்டுதல், நடத்தல், தீர்மானங்கள், கூட்டதின் நடவடிக்கை ஆகியன தொடர்பாக குறிப்புகள் எடுத்து பத்திரபடுத்தவும் துடர் செயல்பாட்டிற்கு நடத்திப்பாளருக்கு உதவுதலும் இணைப்பாளரின் கடமையாகும்.
ஊரக-அவைக் கூட்டத்திற்கு ஊராட்சி தலைவர் தலைமை தாங்க வேண்டும். தலைவர் இல்லை என்றால் துணை தலைவர், அவரும் இல்லை என்றால் நடத்திப்பாளர் தலைமை தாங்க வேண்டும்.
கூட்டங்கள்
ஊரக-அவையின் கூட்டம் குறைந்தது மூன்று மாதங்களுக்கு ஒருமுறையாவது கூட்டப்பட வேண்டும். தொடர்ந்துள்ள இரண்டு கூட்டங்களுக்கு இடையிலுள்ள கால அளவு மூன்று மாதங்களுக்கு மிகையாதல் கூடாது. இரண்டு இயல்பான கூட்டங்களுக்கு இடையில் சிறப்பு கூட்டம் கூட்டவோ அல்லது ஆண்டில் நான்கிற்கு மேலான இயல்பான கூட்டங்கள் கூட்டவோ இது தடையாகது. ஊரக-அவையின் நடத்திப்பாளர் ஊராட்சி தலைவருமாக கலந்தாலோசித்து ஊரக-அவைக் கூட்டம் நடக்கும் இடம், நேரம், தேதி ஆகியன தீரமானித்து கூட்டம் பற்றிய தகவலை அறிவிப்பு மூலம் ஊரக-அவை அங்கத்தினர்களுக்கு தெரியபடுத்த வேண்டும். அவை நடத்திப்பாளர் வட்டாட்சி மன்ற உறுப்பினர், மாவட்டாட்சி மன்ற உறுப்பினர், சட்டமன்ற உறுப்பினர் ஆகியோரைக் கட்டாயமாக ஆழைத்தல் வேண்டும்.
சிறப்பு கூட்டம்
ஏதேனும் ஊரக-அவையின் பத்து சதவீதத்திற்கு குறையாத அங்கத்தினர் ஏதேனும் குறிப்பிட்ட தேவைக்காக எழுத்து மூலமாக ஊரக-அவையை கூட்ட கேட்டுக்கொண்டால் நடத்திப்பாளர் குறிப்பிட்ட அறிவிப்பு கிடைத்து 15 நாட்களுக்குள் ஊரக-அவையின் ஒரு சிறப்பு கூட்டத்தை கூட்ட வேண்டும்.
கூட்டத்திற்கு போதுமான ஆட்கள்
ஊரக-அவை நடத்திப்பிற்கு போதுமான ஆட்கள், குறிப்பிட்ட ஊர்பகுதியின் வாக்காளர் பட்டியலில் பேயர் சேர்க்கபட்டுள்ள வாக்காளர்களின் 10 சதவீதம ஆகும். ஆனால் போதுமான ஆட்கள் வராத காரணத்தால் கூட்டம் மாற்றிவைக்க வேண்டிவரும் போது, அடுத்த கூட்டதிற்கான போதுமான ஆட்கள் ஐம்பது ஆகும். =உள்ளாட்சி அமைப்பும் உருவாக்கும்=
இந்திய அரசியல் அமைப்பின் உறுப்பு 243 B-ன் படி மாறுபட்ட தலங்களில் உள்ளாட்சிகளுக்கு வடிவம் கொடுத்து முத்தல வட்டார தன்னாட்சி நிறுவன சட்டம் உருவாக்க அந்தந்த மாநில சட்டமன்றங்களுக்கு பொருப்புள்ளது. இதன் படி கேரள மாநிலத்தில் ஊர்தலத்தில் ஊராட்சியும், இடைத்தலத்தில் மண்டடல உள்ளாட்சி, மாவட்ட தலத்தில் மாவட்ட உள்ளாட்சி நிலவில் வந்தன. ஊரக பகுதிகளில் ஜனநாயக ஆட்சி நிறுவனங்களாக முத்தல உள்ளாட்சிகள் உருவாக்கவும் அவைகளின் பெயர்கள் நிர்ணயிப்பதற்கான அதிகாரம் மாநில அரசைச்சாரும்.
தொடர்புற்ற உள்ளாட்சி தேவைப்படுவதாலோ உள்ளாட்சியுமாக முறைப்படி ஆலோசித்தப் பின்போ முன்னதாக அறிவிப்பு வெளியிடுதல் வாயிலாக ஊராட்சியின் நிலப்பரப்பில் ஏதேனும் ஊரகத்தையோ அல்லது ஊரகங்களையோ உட்படுத்தி குறிப்பிட்ட உள்ளாட்சியின் நிலப்பரப்பை கூட்டவும், ஏதேனும் ஊரகத்தையோ ஊரகபகுதிகளையோ தவிர்த்து நிலப்பரப்பை குறைக்கவும், உள்ளாட்சியின் தலைமை இடத்தை மாற்றவும், பெயர் மாற்றம் செய்யவும் அரசிற்கு அதிகாரம் உண்டாயிருக்கும்.
ஓர் ஊராட்சியின் நிலப்பரப்பில் வருத்தும் மாற்றம் அந்த உள்ளாட்சியின் நிலவில் உள்ள ஆட்சிக்குழுவின் காலாவதி தீரும் முறைக்கு அல்லாது நடைமுறை படுத்தக் கூடாது. இவ்வாறு பிரிக்கப்படும் உள்ளாட்சியின் பொருப்புகள், சொத்துக்கள், வருவாய் இருப்பு ஆகியவைகளை தொடர்புற்ற உள்ளாட்சிகளுமாக ஆலோசித்து அரசின் முறையான ஆணையினால் நிச்சயப்படுத்தி கொடுக்கலாம்.
ஓரணியும் ஆட்சியும்
அரசு அரசிதழில் வெளியிடுவதன் வாயிலாக உருவாக்கும் உள்ளாட்சி, பொதுவான ஒரு பெயரும், பொது முத்திரையும், முறையான பின்தொடர்சை உரிமையும், ஓரணித்தன்மையும், சட்டப்படி ஏற்புடையதுமான நிறுவனங்களாக இருக்கும். இவ்வாறு ஏற்றுக்கொள்ளப் பட்ட பெயரில் முறையிடவும்(sue) முறையிடப்படவும்(sued), அசையும், அசையா சொத்துக்களை வைத்திருக்கவும் பரிபாலிக்கவும், கைமாற்றம் செய்யவும் ஒப்பந்தங்களில் ஏற்படவும் இன் நிறுவனங்களுக்கு முடியும். ஒவ்வொரு தலத்திலும் உள்ள உள்ளாட்சிக்கும் அவைகளுக்கு தரப்பட்டுள்ள பொருப்புகள், கடமைகள் செயல்படுத்த பொருப்பும், செயல்திறனும், அதிகாரமும் உண்டாயிருக்கும். இவ்வாறு ஓரணித்துவம் என்பதில் இருந்து நிலவில் வரும் ஓர் உள்ளாட்சி ஒற்றை குழு என்றும், ஆளும்கட்சி எதிர்க்கட்சி வேறுபாடு இல்லை எனவும் பொருள்படுகிறது.
நேரடி தேர்தல் வாயிலாக ஒவ்வொரு தலத்திலும் உள்ளாட்சியின் குறிப்பிட்ட பகுதிகளின் ஜனத்தொகையின் விகிதாச்சாரத்தில் நிச்சயப்படுத்தி அரசு அறிவிப்பு செய்திட்டுள்ள எண்ணிக்கையில் உறுப்பினர்களை தேர்ந்தெடுக்க வேண்டும். ஒவ்வொரு ஜனத்தொகைக் கணக்கெடுப்பின்படி அந்தந்த தலத்தில் உறுப்பினர் எண்ணிக்கையை நிர்ணயம் செய்ய வேண்டும். இவ்வாறு நிர்ணயிக்கும் போது அந்தந்த உள்ளாட்சி பகுதிகளின் ஜனத்தொகையும் தேர்தலின் வாயிலாக நிரப்பப்பட வேண்டிய உறுப்பினர் எண்ணிக்கையும் இடையிலுள்ள விகிதாச்சாரம் முடிந்தவரை மாநிலம் முழுமைக்கும் ஒன்றாக இருக்க வேண்டும்.
ஊராட்சியில் பதிமூன்றிற்கு குறையாததும் இருபத்திமூன்றிற்கு கூடாததுமான உறுப்பினர் எண்ணிக்கை இருந்தல் வேண்டும். மண்டல உள்ளாட்சியில் பதிமூன்றில் குறையாததும் இருபத்திமூன்றில் கூடாததுமான உறுப்பினர் எண்ணிக்கை இருந்தல் வேண்டும். மாவட்ட உள்ளாட்சியில் பதினைந்தில் குறையாததும் முப்பதில் கூடாததுமான உறுப்பினர் எண்ணிக்கை வேண்டும்.
=மாநில தேர்தல் ஆணையம்- வட்டார தன்னாட்சி அமைப்புகளின் தேர்தல் முறை= தேர்தல் ஆணையத்தின் அலுவலர்களும் பணியாளர்களும்
அரசியல் அமைப்பின்படி மாநில அரசின் பரிந்துரையினால் ஆளுநர் நியமிக்கும், மாநில செயலாளர் பதவியில் குறையாத அலுவலர் மாநில தேர்தல் ஆணையர் ஆவார்.
மாநில தேர்தல் ஆணையத்தின் பொருப்புகள் நிறைவேற்றுவதற்காக ஆணையம் கேட்டுக்கொள்வதின் படி தேவையான ஊழியர்களையும் பணியாளர்களையும் விட்டுத்தர மாநில அரசிற்கு பொருப்புள்ளது.
ஆணையத்துடன் கலந்தாலோசித்து கூடுதல் செயலாளர் பதவியில் குறையாத ஓர் ஊழியரை ஆணையத்தின் செயலாளராக அரசு நியமிக்க வேண்டும்.
ஆணையத்தின் கீழ் வரும் ஊழியர்கள் பணியாளர்கள் அரசு ஊழியர்களாக துடரவும் அவர்களின் சேவை மற்றும் சம்பளம் அதேபடி துடர்வதுமாகும்.
இதற்கு அப்பால் இந்த சட்டத்தின் படி தேர்தல் நடத்தவும் வாக்காளர் தொகுதிகள் நிச்சயிக்கவும், வாக்காளர் பட்டியல் தயராக்கவும் புதுப்பிக்கவும் வேண்டி அரசு அல்லது வட்டார தன்னாட்சி நிறுவனத்தின் ஊழியர்களை அரசுமாக ஆலோசித்து மாநில தேர்தல் ஆணையம் நியமிக்கலாம்.
ஒவ்வொரு மாவட்டத்திற்கும் ஒவ்வொரு தேர்தல் அலுவலரை ஆணையம் நியமிக்கலாம், அரசுமாக ஆலோசித்து ஓர் அரசு ஊழியரையோ, வட்டார தன்னாட்சி நிறுவனத்தின் ஊழியரையோ தேவை என்று கருதும் முறைக்கு ஒன்றிற்கு கூடுதலான ஊழியர்களை மாவட்ட தேர்தல் அலுவலர்களாக பொருப்புகளை நிறைவேற்ற நியமிக்கலாம்.
ஒன்றிற்கு கூடுதலானவரை நியமிக்கும் முறைக்கு அவர்களின் அதிகார வரம்பு உட்படும் பகுதிகளை நிச்சயப்படுத்தி கொடுக்கவேண்டும்.
குறிப்பிட்ட பகுதியில் எல்லா வட்டார தன்னாட்சி நிறுவன வாக்காளர் தொகுதிகளிலும் தேர்தல் மேற்பார்வை வகித்தல் என்பது மாவட்ட தேர்தல் அலுவலரின் பொருப்பாகும்.
இந்த பொருப்புகளை மாநில தேர்தல் ஆணையத்தின் கண்காணிப்பு, வழிகாட்டல், கட்டுபாடு ஆகியவற்றிற்கு உட்பட்டு நிறைவேற்றவும் தேர்தல் தொடர்பான வேறு கடமைகளை செய்யவும் தேர்தல் அலுவலர் கடமைப்பட்டுள்ளார்.
ஊராட்சியின் வாக்காளர் பதிவு அலுவலரையும் அவருக்கு உதவியாக ஓர் உதவி வாக்காளர் பதிவு அலுவலரையும் அரசுமாக ஆலோசித்து வட்டார தன்னாட்சி நிறுவனத்தின் ஊழியர்களில் இருந்து ஆணையம் நியமிக்கலாம். வாக்காளர் தொகுதியின் வாக்காளர் பட்டியல் தயாராக்கல் புதுபித்தல் தொடர்பான பொருப்பு பதிவு அலுவலர்காகும்.
இந்த கடமைகளை நிறைவேற்ற பொருத்தமான ஊழியர்களை கட்டுப்பாடுகளுக்குட்பட்டு நியமிக்க பதிவு அலுவலர்க்கு  அதிகாரம் உள்ளது. இக்கால அளவில் நியமிக்கப்படுபவர்கள் அரசு ஊழியர்கள் அல்லது வட்டார தன்னாட்சி நிறுவன ஊழியர்கள் ஆக இருக்கவேண்டும்.
=உள்ளாட்சி மன்ற கூட்டங்கள்= விதிமுறைகளின் படி நிர்ணயிக்கப்படும் இடைவேளையில் உள்ளாட்சியின் சாதாரண கூட்டங்கள் நடத்தப்படவேண்டும். ஆனால் இரண்டு கூட்டங்களுக்கு இடையில் உள்ள இடைவேளை ஒரு திங்களுக்கு(மாதம்) மிகையாதல் கூடாது. அறிவிக்கை செய்யப்பட்ட உறுப்பினர்களின் எண்ணிக்கையின் மூன்றில் ஒன்றில் குறையாத எண்ணிக்கையில் உள்ள உறுப்பினர்கள் ஒரு முக்கிய தேவைக்காக கூட்டம் கூட வேண்டும் என எழுத்துபூர்வமாக தலைவருக்கு அறிவிப்பு தரப்பட்டால் உள்ளாட்சியின் ஒரு சிறப்பு கூட்டம் தலைவர் கூட்டவேண்டும்.
உள்ளாட்சி கூட்டத்திற்கு தலைவர் தலைமைதாங்க வேண்டும். தலைவர் இல்லாதப்படிக்கு துணை தலைவரும், இருவரும் இல்லாதபடிக்கு கூட்டம் தேர்ந்தெடுக்கும் ஏதேனும் உறுப்பினர் தலைமைத்தாங்க வேண்டும். கூட்டம் அமைதியாக நடத்தல், எழுப்பப்படும் பிரச்சனைகளில் தீர்வுகாணல், விவாத நேரம், முறைகளை கட்டுபடுத்தல் என்பவை தலைமையரின் பொருப்புகள் ஆகும். விவாத நிரல் தொடர்பான பிரச்சனைகளில் விவாதம் கூடாததும் அது தொடர்பான தலைமையரின் முடிவு இறுதியானதாக இருக்கும். பொது விடுமுறை நாட்களில் கூட்டம் கூடாது. சாதாரன கூட்ட நேரம் காலை 9-ற்கும் மாலை 6-ற்கும் இடையிலாக வேண்டும். அவசரக் காலங்களில் இதில் மாற்றம் வரலாம். கூட்டம் நடக்கும் இடம் உள்ளாட்சியின் தலைமை இடமாக இருந்தல் வேண்டும்.
=நிலைக்குழு= ஒவ்வொரு உள்ளாட்சியிலும் இந்த சட்டம் கூறும் விதம் நிர்ணயிக்கப்பட்ட எண்ணத்தில் நிலைக்குழுக்கள் உறுவாக்கப்பட வேண்டும். குறிப்பிட்ட செயல்பாடுகளை நடப்பிலாக்க வேண்டியுள்ள துணைக் குழுக்களாகும் நிலைக்குழுக்கள். தேர்ந்தெடுக்கப்பட்ட உறுப்பினர்களாவர் நிலைக்குழுவில் இடம்பெறுபவர்கள். தலைவர் எல்லா நிலைக்குழுவிலும் அதிகாரப்பூர்வ உறுப்பினராவார். கீழ் கூறப்பட்டுள்ள முறையிலாகும் முத்தல உள்ளாட்சிகளில் நிலைக்குழுக்களாக செயல்படுபவை.
1. ஊராட்சி (i) நிதிக்கான நிலைக்குழு (ii) வளர்ச்சிக்கான நிலைக்குழு (iii) நலனுக்கான நிலைக்குழு (iv) சுகாதாரம் மற்றும் கல்விக்கான நிதிக்குழு 2. மண்டல உள்ளாட்சி (i) நிதிக்கான நிலைக்குழு (ii) வளர்ச்சிக்கான நிலைக்குழு (iii) நலனுக்கான நிலைக்குழு (iv) சுகாதாரம் மற்றும் கல்விக்கான நிதிக்குழு 3. மாவட்ட உள்ளாட்சி (i) நிதிக்கான நிலைக்குழு (ii) வளர்ச்சிக்கான நிலைக்குழு (iii) பொதுப் பணிக்கான நிலைக்குழு (iv) சுகாதாரம் மற்றும் கல்விக்கான நிதிக்குழு (v) நலனுக்கான நிலைக்குழு
=உள்ளாட்சி குழுக்கள்= 1. நிலைக்குழு
2. செயல்பாட்டு குழு
3. துணைக் குழு
4. சேரிக் குழு (Ward Committee)
5. இணைக் குழு
7. நிர்மான பணி குழு
8. வளர்ச்சிக் குழு
9. உரக-அவைத் துணைக் குழுக்கள்
10. மாவட்ட திட்டக் குழு
=மாநில நிதி ஆணையம்= வட்டார தன்னாட்சி நிறுவனங்களின் பொருளாதார நிலையை உயர்த்தவும், நிதி சேகரிப்பு மற்றும் வினியோகித்தல் போன்றவற்றை பற்றி ஆய்ந்து பரிந்துரை செய்வதற்காக ஐந்து ஆண்டுகளுக்கு ஒருமுறை மாநில அரசினால் நியமிக்கப்படும் அரசியல் அமைப்பின் படியுள்ள நிறுவனமாகும் மாநில நிதி ஆணையம்.
=உள்ளாட்சி அலுவலர்களும் பணியாளர்களும்= வட்டார தன்னாட்சி நிறுவனத்தில் கீழ் கூறப்பட்டுள்ள அலுவலர்களும் ஊழியர்களும் உட்படுவர்.
1. செயலாளர் 2. உள்ளாட்சி அலுவலகத்தின் அலுவலர்களும் ஊழியர்களும். கணக்காளர், தலைமை எழுத்தர், எழுத்தர், கட்டணம் வசூலிப்பாளர், பியூன், தாற்காலிக மற்றும் பகுதி நேர ஊழியர்கள் உட்படுபவர்கள். 3. உள்ளாட்சியில் சேவைக்காக விட்டுத்தரப்பட்ட துறைகளின் ஊழியர்கள். 4. உள்ளாட்சியால் நடத்தப்படும் நிறுவனங்களின் அலுவலர்கள் ஊழியர்கள். 5. உள்ளாட்சியின் வழிகாட்டுதல் படி செயல்பட வேண்டியுள்ள அலுவலர்கள் ஊழியர்கள். 6. உள்ளாட்சிகளின் கண்காணிப்பு, பரிசோதனை போன்றவை நடத்தும் அலுவலர்கள். 7. தணிக்கைத் துறை அலுவலர்கள் 8. உள்ளாட்சி சட்டம் மற்றும் விதிமுறைகளின் படி சிறப்பு அதிகாரங்களும் பொருப்புகளும் நல்கப்படும் அலுவலர்கள்.
=வட்டார தன்னாட்சி ஒழுங்காணையர்(Local Self Government Ombudsman)= ஒழுங்காணையர் என்பது தன்னிச்சை மற்றும் நடுநிலையான ஒரு நீதியக தகுதிக் குறிய புகார்களை பரிசோதித்தல் மற்றும் பரிகார ஏற்பாடாகும். கேரள உள்ளாட்சி சட்டத்தின் இயல் 25-B-யின் வாயிலாக வட்டார தன்னாட்சி ஒழுங்காணையர் முறை உருவாக்கப் பட்டுள்ளது. உள்ளாட்சிகளுக்கும் நகரமயங்களுக்கும் இந்த முறை பொருந்துவதாகும். வட்டார தன்னாட்சி நிறுவனங்கள், அவற்றின் ஜன பிரதிநிதிகள், அலுவலர்கள் போன்றோரின் மற்றும் பொது ஊழியர்களின், ஊழல், முறைகேடான ஆட்சி, சட்டவிரோதம் போன்ற எந்த ஒரு நடவடிக்கை தொடர்பாகவும் எழுப்பப்படும் குற்றச்சாட்டுகளோ, புகார்களோ விசாரிக்க, தீர்ப்பாக்க, மற்றும் நடப்பிலாக்க அதிகாரப் படுத்தப்பட்டு, மாநில அளவில் உருவாக்கப்படும் நீதியக தகுதிக் குரிய நிறுவனமாகும் வட்டார தன்னாட்சி ஒழுங்காணையர். பொது ஊழியர்கள் என்ற பிரிவில் வட்டார தன்னாட்சி நிறுவனத்திற்கு கீழ் உள்ள அலுவலர், பணியாளர்கள, தேர்ந்தெடுக்கப் பட்ட தலைவர், தலைவி(Chairperson), உறுப்பினர் மற்றும் வட்டார தன்னாட்சி நிறுவனத்திற்கு மாற்றம் செய்யப்பட்டுள்ள அலுவலகங்களின் பணியாளர்கள் மற்றும் அலுவலர்கள் உட்படுவார்கள்.
அமைப்பு
தலைமை அமைச்சர்(Chief Minister)-ன் பரிந்துரையின் பேரில் உயர்நீதிமன்ற நீதிபதியின் பொருப்பில் இருந்த ஒருவரையே ஒழுங்காணையராக ஆளுநர் நியமிக்க வேண்டும். இவ்வாறு நியமிக்கப்படும் நபர் ஆளுநரின் (சார்பாளர்) முன்பாக உறுதி மொழி எடுத்து பதவியை ஏற்றேடுக்க வேண்டும். பதவி ஏற்றேடுத்த நாள் முதல் மூன்று ஆண்டு வரையே பதவியில் தொடர முடியும். ஆனால் சுயமாக ஆளுநருக்கு பதவிவிலகுதல் கடிதம் தந்து பதவியில் இருந்து விலகலாம். நடவடிக்கைகளை சரிவர செய்யாமை தகுதியின்மை என்பவையினால் மாநில சட்டமன்றத்தின் மூன்றில் இரண்டு உறுப்பினர்களின் பெரும்பான்மையினரால் தீர்மானம் நிறைவேற்றப்படுவதனால் மாநில அரசு ஆளுநரின் உத்தரவின் வாயிலாக ஒழுங்காணையரை நீக்கலாம். பதவிகாலம் முடிவுற்றால் மீண்டும் பதவியில் அமர்த்தவோ, மாநில அரசின் கீழ் உள்ள, வட்டார தன்னாட்சி நிறுவனத்தின் கீழ் உள்ள மற்றும் தன்னாட்சி அதிகாரம் உள்ள எந்த ஒரு நிறுவனத்திலும் மீண்டும் பதவி வகிக்க முடியாது.
ஒழுங்காணையரின் செயல்பாட்டிற்காக ஒரு செயலாளரும் ஒழுங்காணையரின் அனுமதியுடன் அரசு நிச்சயிக்கும் அலுவலர்களும் உண்டாயிருப்பார்கள்.
=வட்டார தன்னாட்சி தீர்ப்பாயம்= உள்ளாட்சிகளும் நகரமயங்களும் உட்படும் வட்டார தன்னாட்சி நிறுவனங்கள் எடுக்கும் முடிவுகளுக்கு எதிராக தரப்படும் மேல்முறையீடு, மறுபரிசீலனை ஆகியன பெறவும் அதில் தீர்ப்பு நல்கிடவும் ஒவ்வொரு மாவட்டத்திற்கும் அரசு நியமிக்கும் நீதியக போலாமை அலுவலரே வட்டார தன்னாட்சி தீர்ப்பாயர் அல்லது தீர்ப்பாயம்.
மாநில அரசு கேரள உயர்நீதிமன்ற தலைமை நீதிபதியுமாக ஆலோசித்து அரசு வெளியீடு வழியாக நியமிக்கும் மாவட்ட பதவியில் உள்ள ஒரு  நீதித்துறை  அலுவலரே மாவட்ட தன்னாட்சி தீர்ப்பாயம்.
இவ்வாறு உறுவாக்கப்படும் தீர்ப்பாயத்திற்கு ஏற்படுத்தி கொடுக்கும் விடயங்களில் உரிமையியல் நடைமுறை தொகுப்பின்(Code of Civil Procedure) படி உரிமையியல் நீதிமன்ற செயல்திறனைக் கொண்டிருக்கும்.
மாநிலத்தின் 14 மாவட்டங்களுக்குமாக ஒரு தீர்ப்பாயம் மட்டுமே இப்போது செயல்படுகிறது. திருவனந்தபுரமே தீர்ப்பாயத்தின் தலைமை இடமாகும்.
உள்ளாட்சி தணிக்கை முறை
மாறுபட்ட தரத்திலுள்ள தணிக்கை முறையாகும் உள்ளாட்சிகளுக்கு பரிந்துரை செய்யப்பட்டுள்ளது. இதன் முதல் படியாக உள்ளாட்சி நிதியிருப்பின் பயன்தக்க செலவும் கட்டுப்பாடும் உறுதி செய்யும் விதம் வரவு செலவு கணக்கு பதிந்து வைக்கவும் ஆண்டு இறுதி அறிக்கை தயாரிக்கவம் வேண்டியுள்ளது.
கணக்குகள் சரிபார்க ஆகிய தணிக்கைகள் ஏற்படுத்தப்பட்டுள்ளது.
=வெளி இணைப்புகள்= =மேலும் காண்க= =மேற்கோள்=
பகுப்பு:கேரளாவில் சட்டம்
அல்வழி
தமிழில் காணப்படும் ஒன்பது தொடர்களுள், வேற்றுமைத் தொடர் அல்லாத மூன்று தொடர்களே அல்வழித் தொடர்கள் ஆகும். அல்வழி என்பதை வேற்றுமை அல்வழி என்று தொல்காப்பியர் விளக்குவார் (தொல்காப்பியம்,112).
வேற்றுமை இன்னதென்பது
பெயர் வினை உறவு நிலையே வேற்றுமை (cases) எனப்படும். அவ் வேற்றுமைகள் ஏழு வகைப்படும். அவையாவன:
1.  எழுவாய்ப் பயனிலை உறவு நிலை
2.  செயப்படுபொருள் பயனிலை உறவு நிலை
3.  கருவிப் பயனிலை உறவு நிலை
4.  பயன் பயனிலை உறவு நிலை
5.  பண்பு, தொழில் சார் இடன் பயனிலை உறவு நிலை
6.  கிழமைப் பயனிலை உறவு நிலை
7.  பொருள், நிலம், காலம் சார் இடன் பயனிலை உறவு நிலை
”வேற்றுமை தாமே ஏழென மொழிப” (தொல்காப்பியம்,546) என்பார் தொல்காப்பியர்.
வேற்றுமைத் தொடர் இன்னதென்பது
எழுவாய்ப் பயனிலை உறவு நிலையில் வேற்றுமை உருபின் பயன்பாடு இல்லை. செயப்படுபொருள் பயனிலை உறவு நிலை முதலாகப் பொருள், நிலம், காலம் சார் இடன் பயனிலை உறவு நிலை ஈறாக அமையும் உறவு நிலைகளில் வேற்றுமை உருபின் பயன்பாடு உண்டு. இவ் ஆறும் புணரியல் நோக்கில் – தொடரியல் நோக்கில் - பெரிதொத்துச் செல்கின்றன. எனவே, வேற்றுமைகள் ஏழாக அமைந்தாலும் வேற்றுமைத் தொடர்களை ஆறெனவே தொல்காப்பியர் கொண்டுள்ளார்.
“வேற்றுமை குறித்த புணர்மொழி நிலை” (தொல்காப்பியம்,112:1)
என்று தொல்காப்பியர் குறிப்பிடுவதால், இதனை உணரலாம்.
அல்வழித் தொடர் இன்னதென்பது
வாக்கிய உருவாக்கத்திற்குப் பயன்படுவதே அல்வழித் தொடர் ஆகும். எழுவாய் பயனிலை இணைந்ததே வாக்கியம் ஆகும்.
எழுவாய் என்பது வாக்கியத்தில் பேச எடுத்துக்கொண்ட பொருள் ஆகும். பயனிலை என்பது எழுவாய் புரியும் செயல் அல்லது தொழிலையோ எழுவாயின் இயல்பு அல்லது பண்பையோ சுட்டுவது ஆகும்.
எழுவாயைச் சார்ந்த பகுதியோடு வரும் எழுவாயே எழுவாய்த் தொடர் ஆகும். பயனிலையைச் சார்ந்த பகுதியோடு வரும் பயனிலையே பயனிலைத் தொடர் ஆகும். பெயரடையோடு கூடிய பெயர்த்தொடர் எழுவாய்த் தொடராக அமையக் கூடியதாகும். எழுவாய்த் தொடரினுள் ஒரு வாக்கியம் உள் பொதிந்து இருக்கும்.
வாக்கியம்(Sentence-S) எழுவாய்த் தொடர்(Noun Phrase-NP), பயனிலைத் தொடர்(Verb Phrase-VP) என இருவகைப்படும்.
எ.டு. சிரித்த மருதன் மகிழ்ச்சியாக விளையாடினான்.
வா(S)-இல்   சிரித்த மருதன் (எழு.தொ.NP), மகிழ்ச்சியாக விளையாடினான் (பய.தொ.VP) ஆகியவை அடங்கியுள்ளன. சிரித்த மருதன் என்னும் எழுவாய்த் தொடர், மருதன் சிரித்தான் (வா-S1) என வாக்கியமாகும்.
எழுவாய் பயனிலை:
எழுவாய்த் தொடரில் பெயரடைத் தொடரும் பயனிலைத் தொடரில் வினையடைத் தொடரும் அமைந்துள்ளன. எழுவாயாக அமையும் பெயரும் பயனிலையாக அமையும் வினையும் முறையே பெயரடையையும் வினையடையையும் விளக்குகின்ற நிலையில் ஏற்று வரக் கூடியன. எனவே அடைத்தொடரும் அல்வழியைச் சார்ந்ததாகிறது. வெளிப்படைப் பொருளுக்குரிய பெயர், வினை, பெயரடை, வினையடை ஆகிய நான்கு சொற்களும் திரும்பத் திரும்ப அடுக்கி வருவதால் அடுக்குத் தொடரும் அல்வழி சார்ந்ததாகிறது.
முதல் வேற்றுமைத் தொடர்
பேச எடுத்துக்கொண்ட பொருள் புரியும் செயலையோ அதன் இயல்பையோ எடுத்துரைப்பதாக அமைவது முதல் வேற்றுமைத் தொடர் ஆகும்.
எ.டு.
1. சாத்தன் பாடினான்.
எட்டாம் வேற்றுமைத் தொடர்
பேச எடுத்துக்கொண்ட பொருள் என்ன செயல் புரிய வேண்டும் என விரும்புவதை வியங்கோள் நிலையிலோ கட்டளை நிலையிலோ எடுத்துரைப்பதாக அமைவது எட்டாம் வேற்றுமைத் தொடர் ஆகும்.
எ.டு.
1. சாத்தன் பாடுக (வியங்கோள் நிலை)
2. சாத்தன் பாடு (கட்டளை நிலை)
அடைத் தொடர்
பெயரை விளக்குகின்ற நிலையில் அமையும் அடையோடு கூடிய பெயரோ அல்லது வினையை விளக்குகின்ற நிலையில் அமையும் அடையோடு கூடிய வினையோ, அடைத் தொடர் எனப்படும்.
அடைத் தொடர் இரண்டு வகைப்படும். அவையாவன:
1.  பெயரடைத் தொடர்
2.  வினையடைத் தொடர்
பெயரடைத் தொடர்
பெயரை விளக்குகின்ற அடை பெயரடை ஆகும். அது வினையை விளக்காது. பெயடையோடு கூடிய பெயர் பெயரடைத் தொடர் எனப்படும்.
எ.டு. நல்ல நாய்
பெயரடைத் தொடரின் வகைகள்
1.  பெயரடித் தொடர்
2.  வினையடித் தொடர்
3.  பெயரெச்சத் தொடர்
பெயரடித் தொடர்
பெயரடியை அடையாகக்  கொண்டுவரும் பெயராகும்.
எ.டு. மாண் புகழ்
வினையடித் தொடர்
எ.டு. செய் தொழில்
பெயரெச்சத் தொடர்
பெயரெச்சத்தை அடையாகக் கொண்டுவரும் பெயராகும்.
எ.டு. ஓடிய குதிரை
தனியடைத் தொடர்
பெயரடி, வினையடி, பெயரெச்சம் அல்லாத வேறு அடையே தனியடை ஆகும். அத்தகைய தனியடையை அடையாகக் கொண்டுவரும் பெயரே தனியடைத் தொடர் ஆகும்.
வினையடைத் தொடர்
வினையை விளக்குகின்ற அடை வினையடை ஆகும். அது பெயரை விளக்காது. ஆனால், அது வினையடையையோ பெயரடையையோ விளக்குவதுண்டு.
வினையை விளக்குதல்
எ.டு.   விரைவாக நடந்தார்
வினையடையை விளக்குதல்
எ.டு.  மிக விரைவாக நடந்தார்
பெயரடையை விளக்குதல்
எ.டு. இன்னும் தீய செயல்
வினையடைத் தொடரின் வகைகள்
வினையடைத் தொடர் இரண்டு வகைப்படும். அவையாவன:
1.   வினையெச்சத் தொடர்
வினையெச்சத் தொடர்
வினையெச்சத்தை அடையாகக் கொண்டுவரும் வினை வினையெச்சத் தொடர் ஆகும்.
எ.டு. நாடி வந்தான்
தனியடைத் தொடர்
எ.டு. இனிக் கொண்டான்
அடுக்குத் தொடர்
பெயரோ வினையோ பெயரடையோ வினையடையோ திரும்பத் திரும்ப அடுக்கி வந்தால் அது அடுக்குத் தொடர் ஆகும். வந்த அதே சொல்லே திரும்பத் திரும்ப வரும்போது அது தன்னடுக்குத் தொடர் ஆகும். வேறு சொல் திரும்பத் திரும்ப வந்தால், அது பல்லடுக்குத் தொடர் ஆகும்.
பெயர் அடுக்குத் தொடர்
பெயர் திரும்பத் திரும்ப அடுக்கி வந்தால் அது பெயர் அடுக்குத் தொடர் ஆகும்.
எ.டு. நாயே நாயே வந்தாயா?
வினை அடுக்குத் தொடர்
வினை திரும்பத் திரும்ப அடுக்கி வந்தால் அது வினை அடுக்குத் தொடர் ஆகும்.
எ.டு.கந்தன் வந்தான் வந்தான்
பெயரடை அடுக்குத் தொடர்
பெயரடை திரும்பத் திரும்ப அடுக்கி வந்தால் அது பெயரடை அடுக்குத் தொடர் ஆகும்.
வினையடை அடுக்குத் தொடர்
வினையடை திரும்பத் திரும்ப அடுக்கி வந்தால் அது வினையடை அடுக்குத் தொடர் ஆகும்.
எ.டு. விரைய விரையப் பறந்து வா
நிறைவுரை
இக் கட்டுரையில் வேற்றுமைத் தொடர் இன்னது என்பதும் அல்வழித் தொடர் இன்னது என்பதும் அல்வழியின் வகைகள் இன்னவை என்பதும் விளக்கப்பட்டுள்ளன. பகுப்பு:தமிழ் இலக்கணம்
பேரியம் ஆர்த்தோ தைட்டனேட்டு
பேரியம் ஆர்த்தோ தைட்டனேட்டு (Barium orthotitanate) என்பது Ba2TiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நிறமற்ற திண்மப் பொருளாகும். பேரியம் தைட்டனேட்டுடன் கொண்டுள்ள தொடர்பின் காரணமாக இது ஒரு பயனுள்ள மின்பீங்கான் பொருளாகப் பயன்படுகிறது.
கட்டமைப்பு
P21/n சமச்சீர்நிலையுடன் கூடிய குறைந்த வெப்பநிலை (β) கட்டம் மற்றும் P21nb சமச்சீர்நிலையுடன் கூடிய உயர் வெப்பநிலை (α′) கட்டம் என்ற இரண்டு நிலைகளை பேரியம் ஆர்த்தோ தைட்டனேட்டு கொண்டுள்ளது. இதன் கட்டமைப்பு தைட்டனேட்டுகளில் அசாதாரணமானதாகும். ஏனெனில் இதன் தைட்டானியம் அணுக்கள் ஆறு-ஆக்சிசன் எண்முகங்களுக்குப் பதிலாக நான்கு-ஆக்சிசன் நான்முகிகளில் அமர்ந்திருக்கும்.
மேற்கோள்கள்
பகுப்பு:பேரியம் சேர்மங்கள் பகுப்பு:தைட்டனேட்டுகள்
கனடா பழமைவாதக் கட்சி
thumb|right|150px|கனடா மரபுகாப்பு கட்சி கனடா பழமைவாதக் கட்சி (Conservative Party of Canada) கனடாவின் ஒரு இடதுசாரி கட்சி ஆகும். இக்கட்சியை கனடா மரபுகாப்புக் கட்சி என்றும் தமிழில் குறிப்பிடுவர். இதன் பெரும்பான்மை ஆதரவு மேற்கு கனடாவில் இருக்கின்றது.
தாலியம்(I) புளோரைடு
தாலியம்(I) புளோரைடு (Thallium(I) fluoride) என்பது TlF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் புளோரினும் சேர்ந்து செஞ்சாய்துரப் படிகங்களாக வெண்மை நிறத்தில் தாலியம்(I) புளோரைடு உருவாகிறது. ஈரக்காற்றில் நீருறிஞ்சும் சேர்மமாக இருக்கும் இச்சேர்மம் உலர் காற்றில் நீரிலியாக மாறுகிறது. Tl+ அயனியின் மீது 6s2 மந்த எலக்ட்ரான் இணை இருப்பதன் காரணமாக ஓர் உருக்குலைந்த சோடியம் குளோரைடு பாறை உப்பின் படிக கட்டமைப்பை இச்சேர்மம் கொண்டுள்ளது
கனடா பழமைவாதக் கட்சி
வெளி இணைப்புகள்
பகுப்பு:கனடிய அரசியல் கட்சிகள் பகுப்பு:2003இல் நிறுவப்பட்ட அரசியல் கட்சிகள்
தாலியம்(I) புளோரைடு
தாலியம்(I) ஆலைடுகளில் தாலியம்(I) புளோரைடு சற்று மாறுபட்ட சேர்மமாகும். பிற தாலியம்(I) ஆலைடுகள் நீரில் கரையாது. ஆனால் தாலியம்(I) புளோரைடு நீரில் நன்கு கரையும்.
தயாரிப்பு
தாலியம்(I) கார்பனேட்டுடன் ஐதரோபுளோரிக் அமிலம் வினைபுரிவதால் தாலியம்(I) புளோரைடைத் தயாரிக்க முடியும்.
மேற்கோள்கள்
பகுப்பு:தாலியம்(I) சேர்மங்கள் பகுப்பு:புளோரைடுகள் பகுப்பு:உலோக ஆலைடுகள்
மிசோரம் சட்டமன்றம்
தற்போது இச்சட்டமன்றப் பேரவைத் தலைவராக மிசோ தேசிய முன்னணியைச் சேர்ந்த லால்ரின்லியான சைலோ உள்ளார். முதலமைச்சராக மிசோ தேசிய முன்னணியைச் சேர்ந்த சோரம்தாங்காவும், எதிர்கட்சி தலைவராக ஜோரம் மக்கள் இயக்கத்தின் லால்துஹோமா உள்ளார்.
அரசியல் கட்சி வாரியாக சட்டமன்ற உறுப்பினர்கள்
மிசோரம் சட்டமன்றம் 40 உறுப்பினர்களைக் கொண்டது. எதிர்கட்சி தலைவர் கட்சி தாவியதால் தகுதி நீக்கம் செய்யப்பட்டுள்ளார்.
வெளி இணைப்புகள்
பகுப்பு:மிசோரம் * பகுப்பு:இந்திய மாநிலங்களின் சட்டமன்றங்கள் பகுப்பு:மிசோரம் அரசு
பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்
பிற்படுத்தப்பட்டவர்களில் பொருளாதார சமூகவாய்ப்பு பெற்றவர்கள் அல்லது கிரீமிலேயர் (Creamy Layer in OBC) என்பது இந்தியாவில் கல்வி மற்றும் செல்வ வளம் மிக்க பிற்படுத்தப்பட்ட வகுப்பைச் சேர்ந்தவர்களைக் குறிக்கும். தற்போதைக்கு எட்டு லட்சம் ஆண்டு வருமானத்திற்கு மேலுள்ள பிற்படுத்தப்பட்டவர்கள் மத்திய அரசாங்கத்தின் கல்வி மற்றும் இதர தொழில்முறை சலுகைகளைப் பெறத் தகுதி பெறமாட்டார்.
மத்திய வகைப்பாடு
நடுவண் நீதிமன்றம் செப்டெம்பர் 3, 1993 ஆம் ஆண்டு வெளியிட்ட குறிப்பின் படி அரசியலமைப்பு செயலர்களான ஜனாதிபதி, உயர் மற்றும் உச்ச நீதிமன்ற நீதிபதிகள், மத்திய மற்றும் மாநில அரசில் குறிப்பிட்ட நிலைக்கு மேல் பதவி வகிப்பவர்கள், படைப்பிரிவுகளில் கர்ணல் மற்றும் அதற்கு மேல் பதவி வகிப்பார்கள் ஆகியோரின் பிள்ளைகளுக்கு இடஒதுக்கீடு வழங்க கூடாது என அறிவித்தது. தொடர்ந்து மூன்று ஆண்டுகள் 8 இலட்சம் ரூபாய்க்கு மேல் குடும்பத்தின் ஆண்டு வருமானம் உடையவர்களும் பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள் பிரிவின் கீழ் வகைபடுத்தப்படுகின்றனர். . முன்னதாக 2004 ஆம் ஆண்டு வரை 4.5 லட்சமாக இருந்த உச்சவரம்பு, 2013 ஆம் ஆண்டு 6 லட்சமாகவும், 2017 ஆம் ஆண்டு செப்டம்பரில் 8 லட்சமாகவும் உயர்த்தப்பட்டது. இந்த வருமானத்தில், மாதச் சம்பளம் மற்றும் விவசாய வருமானம் கணக்கில் எடுத்துக் கொள்ள மாட்டாது.
மாநில வகைப்பாடு
மாநில அரசுகள் தனது கட்டுப்பாட்டிலுள்ள இடஒதுக்கீட்டில் வெவ்வேறு வகைப்பாட்டில் கிரிமிலேயரைப் பயன்படுத்துகின்றனர். கேரளா, மத்தியப் பிரதேசம் போன்ற மாநிலங்களில் ஆண்டு வருமானம் எட்டு லட்சம் என்ற உச்ச வரம்பு நடைமுறையில் உள்ளது. தமிழக அரசுத் துறைகளில் கிரிமிலேயர் முறை பயன்படுத்துவதில்லை.
எதிர்ப்பும் ஆதரவும்
அரசியல் கட்சிகளைப் பொறுத்தமட்டில் அதிமுக, திமுக, மதிமுக, ஜனதா தளம், பாமக, விடுதலைச் சிறுத்தைகள் போன்ற கட்சிகள் கிரிமிலேயர் முறையை வெளிப்படையாக எதிர்க்கின்றனர். வேலைவாய்ப்பில் கிரிமிலேயர் வேண்டும் கல்வியில் வேண்டாம் என சிபிஐ மற்றும் சிபிஎம் கட்சிகள் ஆதரிக்கின்றன.
வெளி இணைப்புகள்
பகுப்பு:சமூகம் பகுப்பு:சாதிகள் பகுப்பு:சாதியம் பகுப்பு:மனித உரிமைகள் பகுப்பு:இந்திய சமூகம் *
சனி விருதுகள்
சனி விருது என்பது ஆண்டுதோறும் அறிவியல் புனைகதை, கற்பனை மற்றும் திகில் படங்களுக்கு வழங்கப்படுவதற்காக உருவாக்கப்பட்ட ஒரு அமெரிக்க விருது. ஆனால் அதன் பின்னர் திரைப்படங்களின் பிற பாரிமானங்கள், தொலைக்காட்சி மற்றும் பிற ஊடக வெளியீடுகளுக்கும் விருதுகள் அளிக்கிறது. இது அறிவியல் புனைகதை, கற்பனை மற்றும் திகில் படங்கள் சங்கத்தால் உருவாக்கப்பட்டது.
இந்த விருது முதலில் கோல்டன் ஸ்க்ரோல் என்று குறிப்பிடப்பட்டது. சனி விருதுகள் 1973 இல் உருவாக்கப்பட்டன.
விமர்சனங்கள்
சனி விருதுகள் தற்போது பல்வேறு விதமான பிரிவுகளின் கீழ் விருதுகள் வழங்குவது குறித்து பல எதிர்மறையான விமர்சனங்களைப் பெற்றுள்ளது.
வெளி இணைப்புகள்
பகுப்பு:சனி விருதுகள்
கனடா புதிய ஜனநாயகக் கட்சி
thumb|right|150px|கனடா புதிய ஜனநாயக கட்சி கனடா புதிய ஜனநாயகக் கட்சி (New Democratic Party of Canada) கனடாவின் ஒரு முக்கிய தேசிய இடதுசாரி அரசியல் கட்சி ஆகும். இக்கட்சிக்கு பொதுவாக 20% ஆதரவு இருக்கின்றது. எனினும் கொள்கைகளை மிகவும் கட்டுக்கோப்புடன் முன்வைக்கும் ஒரு கட்சியாகும். இவர்கள் தற்போதைய சிறுபான்மை ஆட்சியில் மேலும் முக்கியத்துவம் பெறுகின்றார்கள்.
வெளி இணைப்புகள்
பகுப்பு:கனடிய அரசியல் கட்சிகள்
புள்ளி காட்டுப்புறா
புள்ளி காட்டுப்புறா (Speckled wood pigeon)(கொலம்பா கோட்க்சோனி) என்பது கொலம்பிடே குடும்பத்தைச் சேர்ந்த நடுத்தர அளவிலான புறா சிற்றினம் ஆகும். இது காஷ்மீரிலிருந்து வடகிழக்கு இந்தியா, கிழக்கு திபெத், மத்திய சீனா, யுன்னான் மற்றும் மியான்மர் வரையிலான மலைக்காடுகளில் வாழ்கிறது.
விளக்கம்
புள்ளி காட்டுப்புறாவின் உடலின் மேல் பகுதியில் கழுத்தினைத் தவிர முழுவதும் அரக்கு பழுப்பு நிறத்தில் உள்ளது. பல புறாக்களைப் போலவே மாறுபட்டது. இதன் உடலின் கீழ்ப் பகுதி புள்ளிகளுடன் கூடியது. இந்தப் பறவையின் நீளம் 38 சென்டிமீட்டர் ஆகும். இடது|thumb| [[பூட்டான்|பூட்டானில் புள்ளி மரப் புறா]]
வெளி இணைப்புகள்
பகுப்பு:திபெத்தியப் பறவைகள் பகுப்பு:நேபாளப் பறவைகள்
மீயிணைப்பு
மீயிணைப்பு அல்லது மீத்தொடுப்பு (hyperlink) அல்லது பொதுவாகத் தொடுப்பு என்பது இணையப் பக்கங்களிலும் சில மென்பொருட்களிலும் இன்னுமொரு பக்கத்தை இணைக்கக் கொடுக்கப்படும் இரு இணைப்பியாகும். தன் மேல் சொடுக்கும் போது இன்னொரு வலைப்பக்கத்தை திறக்கும் பகுதி. பெரும்பாலும் நீல நிற உரைப்பகுதியாக இருக்கும்.
இவ்வகையான தொடுப்புகள் சொற்கள் மீதோ அல்லது புகைப்படங்கள் மீதோ கொடுக்கப்பட்டிருக்கும்.
இணையப் பக்கம் ஒன்றிற்கு மீயிணைப்பு
HTML இலில் ஒரு மீயிணைப்பு ஒன்றை உருவாக்க நங்கூரம் (Anchor) tag பயன்படுத்தப்படும்.
மின்னஞ்சல் ஒன்றிற்கு மீயிணைப்பு
எடுத்துக்காட்டு: <a href="mailto:citizen@yahoo.com">குடிமகன்</a>. ஆனாலும், இவ்வகை மீயிணைப்புகளிக்கு வெளி (external) மின்னஞ்சல் நிரல் (email program) சரியான வகையில் ஒழுங்கமைக்கப்பட்டிருக்கவேண்டும்
பகுப்பு:இணையம் பகுப்பு:கணினிப் பிணையமாக்கம் பகுப்பு:இணையத் தேடல்
அல்லி
அல்லி அல்லது ஆம்பல் என்பது (சங்க காலத்தில் ஆம்பல்) நீரில் வளரும் ஒரு கொடியும் அதில் பூக்கும் மலரின் பெயரும் ஆகும். இக்கொடியை குளம், பொய்கை, நீர்ச்சுனைகளிலும், மெதுவாக ஓடும் ஆறுகளிலும் பார்க்கலாம். அல்லி இனத்தில் சுமார் 50 வகையான கொடிகள் உள்ளன. 2000 ஆண்டுகளுக்கு முன்னால் சங்க காலத்து இலக்கியங்களில் ஆம்பல் மலரைப்பற்றி பல குறிப்புகள் உள்ளன. அல்லி இரவில் மலர்ந்து காலையில் குவியும் (இதழ்கள் மூடும்). தாமரை காலையில் மலர்ந்து இரவில் குவியும். எகிப்தில் உள்ள நைல் ஆற்றில் பூக்கும் நீல நிற அல்லி இரவில் மலர்ந்து காலையில் குவியும் என்றாலும், அதே ஆற்றில் பூக்கும் வெண்ணிற அல்லி காலையில் மலர்ந்து இரவில் குவியும்.
சங்கப்பாடல்கள் தரும் செய்தி
அல்லி வையையில் மிதந்து வந்தது. பரிபாடல் 12-78
அடிக்குறிப்பு
பகுப்பு:மலர்கள் பகுப்பு:குறிஞ்சிப் பாட்டில் வரும் மலர்கள் பகுப்பு:பூக்கும் தாவரக் குடும்பங்கள்
படாக்சான் மாகாணம்
படாக்சான் மாகாணம் (Badakhshan) (பாரசீகம்: بدخشان ), ஆப்கானித்தான் நாட்டின் 34 மாகாணங்களில் ஒன்று. இம்மாகாணம் 28 மாவட்டங்கள் கொண்டது. இதன் தலைநகரம் பைசாபாத் நகரம் ஆகும். இம்மாகாணம், ஆப்கானித்தானின் வடகிழக்கில் இந்து குஷ் மற்றும் ஆமூ தாரியா பகுதிகளுக்கிடையே அமைந்துள்ளது.
புவியியல்
படாக்சான் மாகாணத்தின் வடக்கிலும் கிழக்கிலும் தாஜிகிஸ்தான் நாட்டின் கோர்னோ-படாக்சான் தன்னாட்சிப் பகுதி மற்றும் காட்லான் மாகாணத்தை எல்லையாகக் கொண்டது. இதன் மொத்தப் பரப்பளவு 44,059 சதுர கிலோ மீட்டராகும். இம்மாகாணத்தின் பெரும்பகுதிகள் இந்து குஷ் மற்றும் பாமிர் மலைத்தொடர்களுக்கிடையே அமைந்துள்ளது.
பொருளாதாரம்
படாக்சான் மாகாணம், உலகப் பொருளாதாரத்தில் மிகவும் பின்தங்கிய பகுதிகளில் ஒன்றாகும். அபினி பயிரிடுவதன் மூலம் கிடைக்கும் வருவாயையே இம்மாகாணத்தின் ஒரே பொருளாதாரமாகும். இம்மாகாணத்தின் சுரங்கங்களில் சிறிதளவு நீல நிற நவரத்தினக் கற்கள் வெட்டி எடுக்கப்படுகிறது.
மக்கள் தொகையியல்
படாக்சான் மாகாணத்தின் மொத்த மக்கள் தொகை 8,89,700 என மதிப்பிடப்பட்டுள்ளது. இங்கு பேசப்படும் முக்கிய மொழிகள் பஷ்தூ மொழி, பாரசீக தாரி மொழி மற்றும் தாஜிக் மொழிகளாகும். சன்னி இசுலாமியர் அதிகம் வாழ்கின்றனர்.
மேற்கோள்கள்
பகுப்பு:ஆப்கானித்தானின் மாகாணங்கள்
வெண்பிடரி புறா
வெண்பிடரி புறா (White naped pigeon)(கொலம்பா அல்பினுச்சா) என்பது கொலம்பிடே குடும்பத்தில் உள்ள பறவை சிற்றினமாகும். இது ஒரு மாறுபட்ட வரம்பைக் கொண்டுள்ளது: ஒருபுறம் கமரூன் மலைகளிலும், மறுபுறம் ஆல்பர்டைன் பிளவு மலைக்காடுகளிலும் காணப்படுகிறது.
வெண்பிடரி புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட அழிவால் அச்சுறுத்தப்படுகிறது.
நிலை
காங்கோ மக்களாட்சிக் குடியரசின் சில பகுதிகளில் உள்ளூரில் பொதுவானது என விவரிக்கப்பட்டாலும், வெண்பிடரி புறா பொதுவாக வரையறுக்கப்பட்ட வரம்பைக் கொண்ட ஒரு அரிதான பறவையாகும். இது எதிர்கொள்ளும் முக்கிய அச்சுறுத்தல், இப்புற வாழும் காடுகளின் வாழ்விடத்தை அகற்றுவதாகும், இருப்பினும் இது இரண்டாம் நிலை வனப்பகுதியில் வாழக்கூடியது. காபி தோட்டங்களில் இந்த புறா வாழ்வது பதிவாகியுள்ளது. இதன் எண்ணிக்கையின் போக்கு தெரியவில்லை. பன்னாட்டு இயற்கை பாதுகாப்பு சங்கம் இதன் பாதுகாப்பு நிலையை "அச்சுறு நிலையை அண்மித்த இனமாக" மதிப்பிட்டுள்ளது.
மேற்கோள்கள்
பகுப்பு:புறாக்கள்
சிறந்த இயக்குனருக்கான சனி விருதுகள்
சிறந்த இயக்குனருக்கான சனி விருது (அல்லது சிறந்த இயக்கத்திற்கான சனி விருது என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களை இயக்கிய இயக்குநருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.
அறிவியல் புனைகதை, கற்பனை மற்றும் திகில் ஆகியவற்றின் சிறந்த திரைப்பட இயக்குனர்களை கவுரவிக்கும் மிகப் பழமையான விருது இது. இது 1977 திரைப்பட ஆண்டில் இரண்டு இயக்குநர்களுக்கு பகிர்ந்தளிக்கப்பட்டது உட்பட 36 முறை வழங்கப்பட்டுள்ளது.
ஒ.ச.நே±00:00
ஒ.ச.நே ± 00:00 (UTC±00:00) என்பது பின்வருவனவற்றைக் குறிக்கும்.
சீர் நேரமாக பயன்படுத்தும் நாடுகள்
பின்வரும் நாடுகள் ஒ.ச.நே ± 00:00 ஐ தங்களுடைய சீர்நேரமாக பயன்படுத்துகின்றன. இந்நாடுகள் பகலொளி சேமிப்பு நேரத்தைப் பயன்படுத்துவதில்லை.
மேற்கோள்கள்
பகுப்பு:ஒ.ச.நே பெயர்ச்சிகள்
அறிவியலுக்கான பொது நூலகம் (நிறுவனம்)
அறிவியலுக்கான பொது நூலகம் (அ.பொ.நூ) என்பது Public Library of Science ( PLoS) என்பதின் தமிழாக்கம். அறிவியலுக்கான பொது நூலகம் என்னும் நிறுவனம் ஒரு இலாப நோக்கமற்ற நிறுவனம் ஆகும். இது அறிவியலாளர்களுக்கும் மருத்துவர்களுக்குமான அறிவியல் ஆய்விதழ்களும், பிற அறிவியல் கருத்தடக்கங்களும் கொண்ட இணையவழியான நூலகம் ஒன்றை யாரும் இலவசமாகப் படித்துப் பயன்படுத்துமாறு திட்டமிட்டு நிறுவப்பட்டதாகும். இந்நிறுவனத்தால் வெளியிடப்படும் ஆய்விதழ்களில் வெளிவரும் கட்டுரைகளை யாரும் பணம் ஏதும் கட்டாமல் இலவசமாகப் படித்துப் பயன்படுத்தவும் படியெடுக்கவும் (copy), தேவைக்கு ஏற்றார்போல மாற்றவும் உரிமைகொண்ட திறந்த கருத்தடக்கம், கட்டற்ற அணுக்கம் கொண்டவைகளாகும். 2006 ஆம் ஆண்டுக் கணக்குப்படி அ.பொ.நூ வெளியிடும் அறிவியல் மருத்துவ இயல் ஆய்விதழ்கள் பின் வருவனவாகும்: அ.பொ.நூ உயிரியல் (PLoS Biology), அ.பொ.நூ மருத்துவம் (PLoS Medicine), அ.பொ.நூ கணிப்பீட்டு உயிரியல் (PLoS Computational Biology), அ.பொ.நூ மரபணுவியல் (PLoS Genetics ), அ.பொ.நூ நோயூட்டிகள் (PLoS Pathogens). 2006 ல் இருந்து தனிச்சிறப்பான அ.பொ.நூ ஒன்று PLoS ONE என்னும் ஒரு ஆய்விதழும் வெளியிடுகின்றது.
வரலாறு
அறிவியலுக்கான பொது நூலகம் (அ.பொ.நூ) 2001 ஆம் ஆண்டு அறிவியல் அறிஞர்களை நோக்கி இணையத்தில் வெளிப்படையாக துவங்கி வெளியிடப்பட்ட வேட்பு மணு ஒன்றில் இருந்து உருவானது. இந்த வேட்பு மணுவின் முக்கிய கருத்துக்கள் என்னவென்றால், செப்டம்பர் 2001 இல் இருந்து ஒருவர் வெளியிடும் ஆய்வுக் கட்டுரை முழுவதையும் யாருக்கும், எந்தவிதமான தடைகளும் விதிக்காமல் இலவசமாக உடனேயோ அல்லது சில மாத இடைவெளிக்குப் பின்னரோ வழங்கா விட்டால் ஆய்வுக்கட்டுரையை அத்தகைய ஆய்விதழ்களுக்கு யாரும் அனுப்பாதீர்கள் என்று கேட்கப்பட்டார்கள். இவ் இணைய வேட்பு மணுவை ஸ்டான்ஃவோர்டு பல்கலைக் கழகத்தைச் சேர்ந்த பேட்ரிக் பிரௌன் (Patrick Brown) என்னும் உயிர்வேதியல் அறிஞரும், பெர்க்கிலியில் உள்ள கலிபோர்னியா பல்கலைக்கழகத்தையும், லாரன்ஸ் பெர்க்கிலி நாடளாவிய ஆய்வகத்தையும் சேர்ந்த கணிப்பீட்டு உயிரியல் அறிஞர் மைக்கேல் ஐசன் (Michael Eisen) என்பவரும் சேர்ந்து முன் வைத்தனர். தற்பொழுது உயிரியல்-மருத்துவ நடுவகம் (BioMed Central (BMC) என்று அழைக்கப்படும் குழுவில் அடங்கிய பல அய்விதழ்கள் உடனேயே படிக்கக்கூடிய திறந்த அணுக்கம் கொண்டவையாகும். சில ஆய்விதழ்கள் 6 மாத இடைவெளிக்கோ அல்லது அதைவிட குறுகிய இடைவெளிக்கோ பின்னர் திறந்த அணுக்கம் கொண்டவைகளாக இயங்கி வருகின்றது. Proceedings of the National Academy of Sciences.  போன்ற ஆய்விதழும் இப்படிப்பட்ட இடைவெளிக்குப் பின்னர் யாரும் இலவசமாக அணுகி படிக்கவல்லதாகும்.
அறிவியலுக்கான பொது நூலக (அ.பொ.நூ) ஆய்விதழ்களும் அவற்றின் வலைத்தளங்களும் (PLoS journals and their websites)
(எல்லா ISBN -களும் மற்றும் EISSN -களும், மின் மதிப்புகளுக்காகும் )
வெளி இணைப்புகள்
பகுப்பு:நூலகங்கள் பகுப்பு:அறிவியல் ஆய்விதழ்கள்
அரிகண்டம்
thumb|அரிகண்ட சிற்பம் திருவாசி மாற்றுரைவரதேசுவரர் சிவாலயத்தின் பிரகாரத்தில் உள்ளது.
அரிகண்டம் என்பது இறைக்கு தன்னுடைய தலையை ஒரே வெட்டில் அறுத்து சமர்ப்பிப்பதாகும். இந்த முறையில் தலையை ஒரு கையால் பிடித்துக் கொண்டோ, தலையை ஓரிடத்தில் இழுத்துக் கட்டியோ மறுகையால் வாள் கொண்டு கழுத்தினை அறுத்து பலி தந்தனர். இந்த வழக்கம் கொற்றவை எனும் காளிதேவிக்கு தங்கள் உயிரை தந்துள்ளனர். தமிழகத்தில் இந்த அரிகண்ட சிற்பங்கள் பல்வேறு இந்து சமய கோயில்களில் காணப்படுகின்றன. சில சிற்பங்கள் கோயில்களில் அல்லாமல் வெட்ட வெளியில் இருக்கின்றன. கொற்றவை தெய்வத்திற்கு கொடுக்கப்பட்ட இந்த பலி முறை குறித்து வைக்கப்பட்ட சிலைகள் கொற்றவை தெய்வக் கோயில்கள் அழிந்தபின்பும் உள்ளதாக கருதப்படுகிறது.
புலவர்கள் தங்களுடைய திறனை நிறுபனம் செய்ய தங்களுக்குள் பல்வேறு போட்டிகளை வைத்துக் கொண்டனர். அதில் அரிகண்டம் என்று குறிப்பிடும் படியான போட்டியில் கழுத்தில் கத்தியினைக் கட்டிக் கொண்டு அமர்ந்திருப்பர், போட்டிக்கு கொடுக்கப்படும் பொருள் அவர் கவி பாட வேண்டும். அதில் தவறும் பட்சத்தில் அந்த கத்தியால் தன்னுடைய கழுத்தினை அரிந்து கொண்டு சாக வேண்டும். இவ்வாறு புலவர்கள் யமகண்டம் என்றொரு போட்டியிலும் பங்கேற்றுள்ளனர்.
தவறான செய்திகள்
பல ஆய்வாளர்கள் யமகண்டத்தினை அரிகண்டம் என்று குறிப்பிட்டுள்ளார்கள். அபிராமி அந்தாதி பாடிய அபிராமி பட்டர் யமகண்டத்தில் நின்று பாடியுள்ளார். சிலர் அதனை அரிகண்டம் என்று குறிப்பிட்டுள்ளார்கள்.
ஆதாரங்கள்
பகுப்பு:தமிழர் வரலாறு
சிறந்த நடிகருக்கான சனி விருதுகள்
சிறந்த நடிகருக்கான சனி விருது (அல்லது சிறந்த நடிப்பிற்கான சனி விருது என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் முக்கிய கதாப்பாத்திரத்தில் சிறப்பாக நடித்தவர்களுக்காக வழங்கப்படுவதற்காக உருவாக்கப்பட்ட ஒரு அமெரிக்க விருது. இவ்விருது 1976 இல் உருவாக்கப்பட்டது.
வெளி இணைப்புகள்
பகுப்பு:சனி விருதுகள்
கோவிந்தன் ரங்கராஜன்
கல்வி மற்றும் தொழில்
இவரது ஆராய்ச்சியானது நேரியல் அல்லாத இயக்கவியல் மற்றும் ஒருங்கின்மை கோட்பாடு, நேரத் தொடர் பகுப்பாய்வு மற்றும் கணக்கீட்டு உயிரியல் ஆகியவை துறைகளில் அடங்குகிறது. நரம்பியல், புவி இயற்பியல் மற்றும் முடுக்கி இயற்பியல் போன்ற பகுதிகளில் அவரது பணி பயன்படுத்தப்படுகிறது.
இந்தோ-பிரஞ்சு சைபர் பல்கலைக்கழக திட்டத்தின் இணை-பிஐ என்ற முறையில், கண்டங்களுக்கு இடையேயான செயற்கைக்கோள் அடிப்படையிலான படிப்புகளை நிறுவ உதவினார். இந்த பாடநெறிகள் பல்வேறு பாடப் பிரிவுகளில் உள்ள இந்திய மற்றும் பிரெஞ்சு மாணவர்களுக்கு நேரடியாகக் கற்பிக்கப்பட்டன. இவர் தேசிய கணித முன்முயற்சியின் தலைவராகவும் இருந்தார், இது கணிதத்திற்கும் பிற துறைகளுக்கும் இடையிலான இடைமுகத்தில் கற்பித்தல் பள்ளிகள் மற்றும் பட்டறைகளை நடத்தியது. கணித அறிவியலில் அமைத்து இயக்குவதில் இவர் முக்கிய பங்கு வகித்தார். அமெரிக்காவின் தேசிய அறிவியல் அறக்கட்டளை மற்றும் இந்தியாவின் இந்தோ-அமெரிக்க அறிவியல் மற்றும் தொழில்நுட்ப மன்றம் இணைந்து அமைத்த கணித மற்றும் புள்ளிவிவர அறிவியலுக்கான இந்தோ-அமெரிக்க மெய் நிகர் நிறுவனத்திற்கும் இவர் தலைமை தாங்கினார். இவர் தற்போது இந்தோ-பிரஞ்சு பயன்பாட்டுக் கணித மையத்தின் (IFCAM) இயக்குநராகவும் உள்ளார். இது இந்தியாவில் பிரான்சின் சி.என்.ஆர்.எஸ்ஸின் முதல் யூனிட் மிக்ஸ் இன்டர்நேஷனல்ஸ் ஆகும். இது இந்தியாவின் அறிவியல் மற்றும் தொழில்நுட்பத் துறை மற்றும் பிரெஞ்சு நிறுவனங்களின் கூட்டமைப்பு ஆகியவற்றுக்கு இடையிலான ஒரு கூட்டு முயற்சியாகும். பயன்பாட்டுக் கணிதத்தின் பரந்த பகுதியில் இந்தியாவிற்கும் பிரான்சிற்கும் இடையிலான கூட்டு ஆராய்ச்சி திட்டங்களை IFCAM ஆதரிக்கிறது.
ரங்கராஜன் 2002 முதல் 2008 வரை மின்னிலக்க தகவல் சேவை மையத்தின் ஒருங்கிணைப்பாளராகவும், கணித துறைத் தலைவராகவும் பணியாற்றியுள்ளார். 2008 முதல் 2014 வரை சர்வதேச உறவுகள் கலத்தின் தலைவராக இருந்தார் (இப்போது சர்வதேச உறவுகள் அலுவலகம் என்று அழைக்கப்படுகிறது). மிகச் சமீபத்தில், இவர் 2014-2020 வரை இடைநிலை ஆராய்ச்சி பிரிவின் (10 துறைகள் மற்றும் மையங்களை உள்ளடக்கியது) தலைவராக இருந்தார். இந்திய அறிவியல் நிறுவனத்தின் நிதி திரட்டல் மற்றும் முன்னாள் மாணவர்கள் மேம்பாட்டு முயற்சிகளுக்கு இவர் தலைமை வகித்தார். 2015 முதல் 2020 வரை தலைவர், மேம்பாட்டு அலுவலகம் மற்றும் முன்னாள் மாணவர் விவகாரங்கள் செயல்பட்டார்.
விருதுகள் மற்றும் அங்கீகாரம்
ரங்கராஜனுக்கு 2001ல் ஹோமி பாபா ஆய்வு நிதியுதவி வழங்கப்பட்டது. 2006ஆம் ஆண்டில் பிரான்ஸ் அரசாங்கத்தால் இவருக்கு செவாலியர் டான்ஸ் எல் ஆர்ட்ரே டெஸ் பாம்ஸ் அகாடமிக்ஸ் (நைட் ஆஃப் தி ஆர்டர் ஆஃப் அகாடமிக் பாம்ஸ்) வழங்கப்பட்டது. இந்த உத்தரவை நெப்போலியன் 1808இல் நிறுவினார். இவர் இந்திய அறிவியல் கழகத்தின் உறுப்பினராகவும் தேசிய அறிவியல் கழகம், இந்தியாவின் உறுப்பினராகவும் உள்ளார். ரங்கராஜன் இந்தியாவின் பெங்களூரு, ஜவஹர்லால் நேரு மையத்தின் மேம்பட்ட அறிவியல் ஆராய்ச்சிக்கான கவுரவப் பேராசிரியராகவும் உள்ளார். இவருக்கு 2011-2021 காலகட்டத்தில் ஜே.சி.போஸ் தேசிய ஆய்வு நிதியுதவி வழங்கப்பட்டுள்ளது. இவர் பிட்ஸ் புகழ்பெற்ற முன்னாள் மாணவர் என்ற விருதைப் பெற்றவர் ஆவார்.
மேலும் காண்க
பகுப்பு:1963 பிறப்புகள் பகுப்பு:வாழும் நபர்கள்
வோல்ட்டா
thumb|160px|அலெசான்றோ வோல்ட்டா
அலெசான்றோ வோல்ட்டா அல்லது அலிசாண்ட்ரோ வோல்ட்டா(Alessandro Volta: 1745-1827)இத்தாலிய இயற்பியலாளர். மின்துறை என்று ஒரு துறை உண்டாவதற்கே வழிகோலிய முன்னோடி அறிவியல் அறிஞர்களில் ஒருவர். 1800 களில் முதல் மின்கலத்தை உருவாக்கியவர். மீத்தேன் வாயுவைக் கண்டறிந்தவர். இவர் இத்தாலி நாட்டில் லொம்பார்டி என்னும் மாவட்டத்திலே உள்ள கோமோ என்னும் ஊரில் பிப்ரவரி 18, 1745ல் பிறந்தார். மின் ஆற்றல் மற்றும் மின் விசையைப்பற்றி ஆய்வு செய்ய மிகவும் ஆர்வமுடன் இருந்தார். இவ்வார்வத்தின் காரணமாகவே இவர் இலத்தீன் மொழியில் தம் மின் கண்டுபிடிப்பைப்பற்றி ஒரு கவிதையே எழுதிவிட்டார். இன்று அன்றாடம் பேச்சு வழக்கில் கூறப்படும் 110 வோல்ட்டு மின் அழுத்தம், 230 வோல்ட்டு மின் அழுத்தம், என்பதில் உள்ள வோல்ட்டு என்னும் மின் அழுத்த அலகானது இவருடைய பங்களிப்பைப் பெருமை செய்யவும், நினைவு கூறவுமே அமைக்கப்பட்டது. இதனாலேயே மின் அழுத்தத்தை அளக்கும் கருவியை வோல்ட்டளவி(Voltmeter) என்று அழைக்கின்றோம். மின்னழுத்தத்தை வோல்ட்டழுத்தம் என்றும் குறிக்கப்பெறும்.
இவர் 1774ல் அரச கல்விக் கழகத்தில் இயற்பியல் பேராசிரியராக இருந்தார். 1775ல் மின் ஏற்பை உருவாக்கும் எலெக்டெரோஃவோரசு (electrophorus) என்னும் கருவியைக் கண்டுபிடித்தார். 1776-77களில் வளிமங்களின் (வாயுக்களின்) வேதியல் பண்புகளை ஆய்ந்துகொண்டு இருந்தபோது, மெத்தேன் என்னும் ஒரு வளிமத்தைக் கண்டுபிடித்தார். இது எரியக்கூடிய வளிமம். இவ்வளிமம் கரிமமும் நான்கு ஐதிரசன் அணுக்களும் சேர்ந்த கூட்டணுக்களாலான ஓர் அடிப்படையான ஒரு வளிமம்.
1800ல் இவருக்கும் லூயிகி கால்வானி என்னும் இன்னுமொரு பெரிய மின் அறிஞருக்கும் இடையே அறிவியல் சார்பாக கருத்து வேறுபாடுகள் இருந்தன. கால்வானி அவர்களின் கருத்துக்கு மாறாக, இவர் மின்கல அடுக்கு ஒன்றை செய்து காட்டினார். இதன் வழி தொடர்ந்து மின்னோட்டம் இருப்பதைக் காட்டினார்.
மேற்கோள்களும் குறிப்புகளும்
பகுப்பு:இத்தாலிய அறிவியலாளர்கள் பகுப்பு:1745 பிறப்புகள் பகுப்பு:1827 இறப்புகள் பகுப்பு:இத்தாலிய இயற்பியலாளர்கள்
கொமொரோசு இடலைப் புறா
கொமொரோசு இடலைப் புறா (Comoro olive pigeon)(கொலம்பா பொலேனி) அல்லது கொமொரோசு இராமரோன் புறா அல்லது கொமொரோசு புறா என்றும் அழைக்கப்படுகிறது. இது கொலம்பிடே குடும்பத்தில் உள்ள பறவை சிற்றினம் ஆகும். இது கொமொரோசு மற்றும் மயோட்டேயில் வாழ்கிறது. வாழ்விட இழப்பு காரணமாக இது அரிதாகி வருகிறது.
விளக்கம்
மற்ற புறா இனங்களிலிருந்து எளிதில் வேறுபடுத்திக் காட்டக்கூடியது, கொமொரோசு இடலைப் புறா கொமோரோ தீவுகளில் உள்ள மிகப்பெரிய பறவையாகும். இது கருமையான இறகுகளைக் கொண்டுள்ளது. இளம்பருவப் புறாக்கள் பிரகாசமான மஞ்சள் நிறத்தில் இருக்கும். அதேசமயம் வயதான புறாக்கள் மந்தமான பச்சை அல்லது பழுப்பு நிறத்தில் காணப்படும். கொமொரோசு இடலைப் புறா "குக்-ஓஹூ ஹூ ஹூ" என்ற ஆழமான ஒலியினை உருவாக்குகிறது.
வாழ்விடம்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். மேலும் இது கொமொரோசு (குறிப்பாக கர்தாலா மலை ) மற்றும் மயோட்டேயில் காணப்படுகிறது. மயோட்டே பகுதிகளில் அதிக அடர்த்தியுடன் காணப்படுகிறது.
நிலை
பெரும் கொமோரோவின் சில பகுதிகளில் உள்ளூரில் பொதுவானதாக விவரிக்கப்பட்டாலும், கொமொரோசு இடலைப் புறா பொதுவாகச் சிறிய எண்ணிக்கையுடன் காணப்படும் அரிதான பறவையாகும். அது எதிர்கொள்ளும் முக்கிய அச்சுறுத்தல் இது வாழும் வன வாழ்விடத்தை அகற்றுவதாகும். இந்தப் புறா வாழும் நான்கு தீவுகளிலும் வேட்டையாடப்படுகிறது. கொமொரோசு புறாக்களின் எண்ணிக்கையின் நிலை தெரியவில்லை. ஆனால் மொத்த மக்கள்தொகை 10,000க்கும் குறைவாக இருக்கலாம். பன்னாட்டு இயற்கைப் பாதுகாப்புச் சங்கம் இதனை "அச்சுறு நிலை அண்மித்த இனமாக" அறிவித்துள்ளது.
மேற்கோள்கள்
<references group="" responsive="1">
பகுப்பு:புறாக்கள்
முப்பத்தி மூன்று தேவர்கள்
முப்பத்தி மூன்று தேவர்கள் (Thirty-three deities or Tridasha  (சமசுகிருதம் त्रिदश  "three times ten")   வேதகால ஆரிய மக்களின் தேவர்கள். அவர்களில் முதன்மையானவர்கள் 12 ஆதித்தியர்கள் (Ādityas),   8 வசுக்கள், 11 ருத்திரர்கள்,  இந்திரன்  மற்றும் பிரஜாபதி ஆகியோரைச் சேர்த்து முப்பத்தி மூன்று தேவர்கள் என ரிக் வேதத்தில் குறிப்பிடப்பட்டுள்ளது. இந்த முப்பத்தி மூன்று தேவர்களையே தற்போது முப்பத்தி முக்கோடி தேவர்கள் என அறியப்படுகிறது.
மேற்கோள்கள்
பகுப்பு:இந்துக் கடவுள்கள் பகுப்பு:இந்து தொன்மவியல்
தீ இவன்
தீ இவன் (Thee Ivan) என்பது இந்தியத் தமிழ்த் திரைப்படமாகும். இப்படத்தை டி. எம். ஜெயமுருகன் எழுதி, இயக்கி, இசையமைத்து, தயாரித்துள்ளார். இப்படத்தில் கார்த்திக் நாயகனாக நடிக்க அவருக்கு ஜோடியாக சுகன்யா நடிக்கிறார். படத்தில் டி. எம். ஜெயமுருகனின் மகனான சுமன் ஜே.-வும் கேரளத்தில் இருந்து அறிமுகமாகும் தீபிகாவும் இளம் காதலர்களாக நடிக்கின்றனர். மேலும் ஐஸ்வர்யா லட்சுமி, அர்த்திகா, சேது அபிதா, யுவராணி ஜான் விஜய், சிங்கம்புலி, ராதாரவி, இளவரசு, மஸ்காரா அஸ்மிதா, ஹேமந்த் மேனன், இயக்குனர் சரவண சக்தி, ராஜேஸ்வரி, ஸ்ரீதர், பெராரே, டி. எம். ஜெயமுருகன், சுமன் ஆகியோர் நடித்துள்ளார்.
கதை
அண்ணன் தங்கை பாசத்தை அடிப்படையாக கொண்டதாக இப்படத்தின் கதை உள்ளது. கோயமுத்தூர் மாவட்டத்தில் கதை நடப்பதாக சித்தரிக்கபட்டுள்ளது. ஒரு நவீன கிராமத்தில் அமைதியாக வாழும் குடும்பத்தில் அண்ணன் தங்கை இருவருக்குமிடையிலான பாசத்துக்கு காதல் தடையாக காதல் குற்றுக்கிடுகிறது. குடும்பத் தலைவரான கார்த்தி சிக்கலை எவ்வாறு கையாண்டு தீர்க்கிறார் என்பதே கைதை ஆகும்.
தயாரிப்பு
இப்படத்தை டி. எம். ஜெயமுருகன் எழுதி இயக்கியுள்ளார். மேலும் அவரது சொந்த பதாகையான மனிதன் சினி ஆர்ட்ஸ் என்ற பதாகையின் கீழ் தயாரித்துள்ளார். படத்திற்கான இசையையும் டி. எம். ஜெயமுருகன் அமைத்துள்ளார்.
குறிப்புகள்
பகுப்பு:கார்த்திக் நடித்த திரைப்படங்கள் பகுப்பு:வெளிவரவிருக்கும் திரைப்படங்கள்
இசுலாத்தில் மறுமை கோட்பாடு
இசுலாமிய மறுமை கோட்பாடு என்பது யவ்மல் கியாமா (pronounced yome-ul-key-ah-mah; يوم القيامة "மறு உயிர்பிக்கும் நாள்" "the Day of Resurrection") அல்லது யவ்மத்தீன் (pronounced yome-ud-dean; يوم الدين "இறுதி தீர்ப்பு நாள்") பற்றியதாகும். இது நன்மை மற்றும் தீமைகளைக் கொண்டு இறுதி மதிப்பிடுதல், இறப்புக்கும் மீண்டும் உயிர்பித்தல் மற்றும் இறுதி தீர்ப்பு நாள் ஆகியவற்றைப் பற்றியதாகும். இந்நாள் எப்போது ஏற்படும் என்பது அல்லாஹ்வால் மட்டுமே அறியப்படும்.
உசாத்துணைகள்
பகுப்பு:இசுலாம்
முல்லைத்தீவு கலங்கரை விளக்கம்
முல்லைத்தீவு கலங்கரை விளக்கம் (Mullaitivu Lighthouse) என்பது இலங்கையின் வடக்கே முல்லைத்தீவில் உள்ள ஒரு கலங்கரை விளக்கமாகும். 1896-ல் இந்த கலங்கரை விளக்கம் கட்டப்பட்டது. 20 m கலங்கரை விளக்கம் இரும்பு சட்டம் கொண்டு கோபுரம் அமைக்கப்பட்டது. இந்த கலங்கரை விளக்கம் 1996/97-ல் இலங்கை உள்நாட்டுப் போரின் போது அழிக்கப்பட்டதாக நம்பப்படுகிறது.
மேற்கோள்கள்
பகுப்பு:இலங்கையில் உள்ள கலங்கரை விளக்கங்கள் பகுப்பு:முல்லைத்தீவிலுள்ள கட்டடங்களும் கட்டமைப்புக்களும்
டி டபிள்யூ ஏ வானூர்தி 1
கண்டங்களுக்கிடையேயான மற்றும் மேற்கத்திய ஏர்வேஸ் வானூர்தி 1 (டிடபிள்யூஏ 1) (Transcontinental and Western Airways Flight 1 (TWA 1) அமெரிக்க வடகிழக்கு மாநிலமான பென்சில்வேனியாவின் ஒன்றிய நகரம் (Uniontown) அருகேயுள்ள, ஏமாற்றும் மலை (Cheat Mountain) யின் மீது மோதி விபத்துக்குள்ளானது. 1936-ம் ஆண்டு, ஏப்ரல் மாதம் 7-நாளன்று, வட அமெரிக்காவின் கிழக்கு நேர வலயத்தின்படி சுமார் காலை 10:20 மணியளவில் நிகழ்ந்த இவ்விபத்தில் 12 பேர்கள் மாண்டனர், 2 பேர்கள் காயங்களோடு மீண்டனர்.
சான்றாதாரங்கள்
பகுப்பு:விமான விபத்துகள் பகுப்பு:வானூர்தி நிகழ்வுகள் பகுப்பு:1936 நிகழ்வுகள்